《杨梅》
宋代·释祖可

五月杨梅已满林，初疑一颗价千金。味方河朔葡萄重，色比泸南荔子深。

飞艇似闻新入贡，登盘不见旧供吟。诗成欲寄山中友，恐起头陀爱渴心。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。